|  |  |
| --- | --- |
|  | **РЕПУБЛИКА БЪЛГАРИЯ**  Министерство на здравеопазването  Регионална здравна инспекция-Добрич  **СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ**  **за периода- 11.02- 17.02.2022 г. (7- ма седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 805 случая на заразни заболявания, от които

1. 81 случая на грип и остри респираторни заболявания (ОРЗ).

Общата заболяемост от грип и ОРЗ за областта е 98,34 %ооо на 10000 души.

Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
| 0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 19 | 15 | 7 | 34 | 6 | 81 | 98,34%ооо |

1. 709 регистрирани случая на заболели от COVID-19. Заболяемост за областта за 14 дни на 100 000 жители към 20.02.2022г. – 926,6 %000 при 1057,7 %000 за РБългария.
2. 13 случая на въздушно-капкова инфекция – 12 на варицела и 1 на туберкулоза;
3. 1 случай на инфекция с множествен механизъм на предаване – сифилис;
4. 1 случай на паразитологична инфекция – ехинококоза.
5. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са епидемиологични проучвания на регистрирани заразни болести -724 бр.

В отдел Медицински изследвания са изработени 90бр. бързи антигенни тестове с 35 положителни резултата.

През **консултативния кабинет по СПИН /КАБКИС/** с преминало 1 лице.

**ДИРЕКЦИЯ „МЕДИЦИНСКИ ДЕЙНОСТИ”**

Извършени са общо 6 проверки, от които 2 на лечебни заведения за болнична помощ, 4 на лечебни заведения за извънболнична помощ. Няма установени нарушения.

Подготвени и изпратени документи за промяна в обстоятелствата към Изпълнителна Агенция Медицински надзор – 1 бр.

Издадени са 2 заповеди за промяна на състава на ЛКК или промяна часовете за заседания.

Приети и обработени жалби- 2 бр.

За периода в РКМЕ са приети и обработени 139 медицински досиета, извършени са 99 справки, изготвени са 194 преписки и 125 бр. МЕД за протокола за ТП на НОИ, проверени са 193 експертни решения (ЕР).

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **6** проектни документации, издадени са **3** становища по процедурите на ЗООС и **3** здравни заключения. Взето участие в експертен съвет на община Балчик, разгледани са 13 документа, издадено е 1 становище. Взето участие в комисия по чл. 17 от Закона за опазване на земеделските земи.

Извършени са **4** проверки на обекти с обществено предназначение (ООП) в процедура по регистрация, включително и проверка на предписания. Издадени са **2** предписания за задължителни хигиенни мерки. Регистриран, съгласно Закона за здравето е **1** ООП.

През периода са извършени общо 7 **основни проверки** по текущия здравен контрол. Реализираните **насочени проверки са** **общо 87: 16** от тях са извършени във връзка с контрола по тютюнопушенето и продажбата на алкохол; **6** – контрол върху ДДД-мероприятията; **2** – по проверка на сигнали; **4** – по проверка на предписание; проверени са **39** лични здравни документации относно спазване изискванията на Наредба № 15/27.06.2006 г. за здравните изисквания към лицата, работещи в тях; **20** – в обекти с обществено предназначение, заведения за обществено хранене и обществено достъпни места относно спазване на противоепидемичните мерки.

Във връзка с усложнената епидемична обстановка и разпространението на COVID-19, се извършват епидемиологични проучвания и поставят под карантина и в изолация лица. Изготвят се предписания за поставяне под карантина на контактни и за изолация на заболели от COVID-19 лица.

**Лабораторен контрол:**

Питейни води: физико-химичен и микробиологичен контрол – **7** бр. проби – съответстват на нормативните изисквания.

Във връзка с постъпил сигнал и проведен насочен здравен контрол – **2** бр. проби – съответстват на нормативните изисквания.

Минерални води: не са пробонабирани.

Води за къпане: не са пробонабирани.

Козметични продукти: не са пробонабирани.

Биоциди и дезинфекционни разтвори: не са пробонабирани.

Физични фактори на средата: не са измервани.

По отношение на констатираните отклонения от здравните норми са предприети следните **административно-наказателни мерки:**

- издадени са **7** предписание за провеждане на хигиенни и противоепидемични мерки;

- съставени са **7** акта за установени административни нарушения, 1 от които на юридическо лице.

**Дейности по профилактика на болестите и промоция на здравето (ПБПЗ):**

Проведени са **10** обучения и **12** лекции с обхванати 461 лица в учебни заведения от гр. Добрич, гр. Ген. Тошево, гр. Каварна, гр. Тервел и с. Крушари, при провеждането на които са предоставени **340** бр. здравно-образователни материали и 165 презерватива.

Проведени са 2 масови прояви с 274 участници във връзка с кампания за 14.02 „Ден на влюбените“ и образователна кампания за здравния риск от употребата и злоупотребата с алкохол.

Оказани **16 бр.** методични дейности на 29 лица (педагози и медицински специалисти).

Издаден е информационен бюлетин във връзка с отбелязване на **14.02.2021.2 г. – „Свети Валентин – Ден на влюбените“** и антиспин кампания 2022 г. – втори етап, който е изпратен до местни медийни и електронни издания.

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **11.02- 17.02.2022 г.** по чл. 56 от Закона за здравето са извършени 13 проверки в 13 обекта (4 обекта за хранене и развлечения, 1 детско/ учебно заведение, 8 други закрити обществени места по смисъла на § 1а от допълнителните разпоредби на Закона за здравето). Констатирани са нарушения на въведените забрани и ограничения за тютюнопушене в закритите и някои открити обществени места. Издаден е 1 акт на юридическо лице за допускане на тютюнопушене в стопанисвания от него обект.

**Д-Р СВЕТЛА АНГЕЛОВА**

*Директор на Регионална здравна инспекция-Добрич*